《张苔玉东山》
明代·郭辅畿

几年香梦墨花台，又向东山伴玉梅。露滴秋珠供洗砚，云装春黛劝浮杯。

玄心浣月烟炉静，秀句撩莺石室开。归去峰灵如有问，既将峦壑赋邹枚。

作者简介：郭辅畿（一六一六 — 一六四八），原名京芳，字咨曙。大埔人。明思宗崇祯十五年（一六四二）举人。有《洗砚堂文集》、《秋驾草》、《楚音集》、《菱青集》、《金樯集》、《闺怨诗百首》、《饮兰纪呓》等。民国《新修大埔县志》卷一九有传。